2.3 การประกอบธุรกิจของแต่ละสายผลิตภัณฑ์

ลักษณะผลิตภัณฑ์

บริษัทดำเนินกิจการประกอบธุรกิจเป็นผู้ผลิตและส่งออกเครื่องประดับอัญมณีที่ทำด้วยเนื้อเงินและทองคำ
โดยมุ่งผลิตเครื่องประดับอัญมณีบนตัวเรือนทองคำหรือเนื้อเงินในระดับราคาปานกลางเป็นผลิตภัณฑ์หลัก
ซึ่งจะประดับตัวเรือนด้วยเพชร และพลอยต่าง ๆ (diamond, precious & semi precious
stones) เครื่องประดับที่บริษัทผลิต ได้แก่ แหวน ต่างหู เข็มกลัด จี้ สร้อยคอ และสร้อยข้อมือ
โดยใช้เครื่องหมายการค้าของบริษัท คือ PRANDA ตลาดต่างประเทศที่สำคัญ ได้แก่ สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

สำหรับตลาดในประเทศ บริษัทเป็นเจ้าของเครื่องหมายการค้า Prima Gold -
ผลิตภัณฑ์เครื่องประดับทองคำบริสุทธิ์ 99.9 % Prima Diamond - เครื่องประดับเพชรแท้ Prima
Art - ผลิตภัณฑ์งานศิลป์ประเภททองคำ 99.9% Century Gold - เครื่องประดับทองคำ 96.5%
และ esse - เครื่องประดับเงิน โดยจัดจำหน่ายผ่านบริษัทย่อยคือ บจก. พรีม่าโกลด์
อินเตอร์เนชั่นแนล นอกจากนี้ยังมีรายได้จากการรับผลิตสินค้าพิเศษให้กับบริษัท หน่วยงานราชการ
และสถาบันต่าง ๆ ที่มีความต้องการสินค้าที่ระลึกหรือวัตถุมงคลที่จัดทำเป็นพิเศษ

สิทธิหรือข้อจำกัดในการประกอบธุรกิจ

สิทธิพิเศษจากการส่งเสริมการลงทุน

  -------------------------------------- ---------------------------------
  รายการ                                 เงื่อนไข

  เลขที่บัตรส่งเสริม                          1010/2544

  ลงวันที่                                  10 มกราคม 2544

  อนุมัติเมื่อวันที่                             11 กรกฎาคม 2543

  สถานที่ประกอบการ                         นิคมอุตสาหกรรมสุรนารีจังหวัดนครราชสีมา

  กำลังการผลิต (ชิ้น/ปี)                      2,000,000

  สิ้นสุดวันนำเข้าเครื่องจักร                    10 มกราคม 2548

  วันเปิดดำเนินการ                          1 มกราคม 2546
                                         (ขยายระยะเวลาวันเปิดดำเนินการ –
                                         กรกฎาคม 2548)

  ยกเว้นภาษีเงินได้ 100%                     8 ปี

  วันหมดอายุยกเว้นภาษีเงินได้                  31 ธันวาคม 2553
  -------------------------------------- ---------------------------------

+----------------------------------+-----------------------------------+
| รายการ                           | เงื่อนไข                            |
+----------------------------------+-----------------------------------+
| ลดหย่อนภาษีเงินได้ 50%               | 5 ปี                               |
| นับจากวันพ้นกำหนด                   |                                   |
+----------------------------------+-----------------------------------+
| วันหมดอายุยกเว้นภาษีเงินได้            | 31 ธันวาคม 2558                    |
+----------------------------------+-----------------------------------+
| บัตรส่งเสริมฉบับแก้ไข                 | 4501/2546 (2-1010/2544)           |
|                                  |                                   |
| # 2                              | 4207/2547 (3-1010/2544)           |
|                                  |                                   |
| # 3                              |                                   |
+----------------------------------+-----------------------------------+

สิทธิอื่น

ในปี 2529 บริษัทได้รับอนุมัติให้จัดตั้ง คลังสินค้าทัณฑ์บน (Bonded
Warehouse)ประเภทโรงผลิตสินค้าจากกรมศุลกากรทำให้บริษัทสามารถนำเข้าทองคำแท่งและวัตถุดิบอื่น
ๆ จากต่างประเทศได้เองภายใต้การอนุญาตจากกระทรวงการคลัง
โดยได้รับสิทธิพิเศษในการยกเว้นภาษีอากรขาเข้า

บริษัทฯ ได้รับคัดเลือกให้เป็นผู้ประกอบการค้าระหว่างประเทศระดับบัตรทอง (GOLD CARD) เลขที่
009/2542 จากกรมศุลกากร ซึ่งบริษัทได้รับเกียรติบัตรเมื่อวันที่ 14 กุมภาพันธ์ 2543 ณ
กรมศุลกากร ได้รับสิทธิพิเศษดังนี้

-   สิทธิพิเศษในการนำของเข้า

  - ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

  - ให้ตัดบัญชีสินค้าสำหรับเรือ (MANIFEST) ภายหลังการปล่อยของ

  - ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการส่งของออก

- ให้ผ่านการตรวจสอบใบขนสินค้าโดยไม่ต้องตรวจสอบพิธีการ (GREEN LINE) ของระบบ EDI

- ได้รับงดเว้นการตรวจของจากเจ้าหน้าที่ศุลกากร เว้นแต่การสุ่มตรวจ

-   สิทธิพิเศษในการคืนอากรหรือการชดเชยค่าภาษีอากร
    ได้รับอนุมัติการคืนอากรหรือชดเชยค่าภาษีอากรทันทีที่ยื่นคำร้องขอ

-   สิทธิอื่นๆ อันจะพึงมีในอนาคตตามที่อธิบดีประกาศกำหนด

ในปี 2544 (ปี 2001) บริษัทได้รับการรับรองมาตรฐานระบบบริหารคุณภาพ (Quality
Management System : QMS) ISO 9001 : 2000
ประเภทการผลิตเครื่องประดับอัญมณีในส่วนของโรงงาน บมจ. แพรนด้า จิวเวลรี่
สาขานครราชสีมา จากบริษัทผู้ตรวจสอบประเมิน BVQI
และประเภทการจำหน่ายเครื่องประดับอัญมณีและบริการ บมจ. แพรนด้า จิวเวลรี่ กรุงเทพฯ
จากบริษัทผู้ตรวจสอบประเมิน BM TRADA พร้อมกัน

บริษัทฯ ได้รับการจัดระดับให้เป็นผู้ประกอบการส่งออกที่ดี ตั้งแต่เดือนภาษีสิงหาคม 2548 เป็นต้นมา
ถึง เดือนภาษีกรกฎาคม 2552 โดยสิทธิประโยชน์ได้รับการคืนภาษีมูลค่าเพิ่มภายใน 15
วันนับแต่วันที่ยื่นแบบแสดงรายการภาษีมูลค่าเพิ่มผ่านเครือข่ายอินเตอร์เน็ต ได้รับบริการที่ดี
และการอำนวยความสะดวกในการติดต่อราชการรวมทั้งข้อมูลเกี่ยวกับภาษีมูลค่าเพิ่ม และภาษีอื่นๆ

บริษัทฯ ได้รับการยกเว้นภาษีมูลค่าเพิ่มการนำเข้าหรือการขาย อัญมณี ทองคำขาว ทองขาว เงิน
และ พาลาเดียม ตามประกาศอธิบดีกรมสรรพากรฯ ลงวันที่ 10 เมษายน 2546

 การตลาดและภาวะการแข่งขัน

 นโยบายและลักษณะการตลาดของผลิตภัณฑ์

1.  

2.   กลยุทธ์การแข่งขันที่สำคัญ

1. บริษัทมุ่งเน้นกลยุทธ์ด้านการตลาดโดยการจัดการขายให้กระจายความเสี่ยงของตลาดออกไป
โดยมีตลาดส่งออกไม่ต่ำกว่า 40 ประเทศกระจายอยู่ทั่วโลก
เพื่อหลีกเลี่ยงผลกระทบจากสภาพเศรษฐกิจผันผวนซึ่งอาจเกิดขึ้นได้ในประเทศใดประเทศหนึ่ง
อีกทั้งบริษัทยังมีนโยบายการขยายตลาดและแสวงหาตลาดใหม่ ๆ ที่มีศักยภาพในทุกปี

2. บริษัทกระจายความเสี่ยงโดยการขายผ่านลูกค้าหลัก ๆ ในแต่ละประเทศ
ไม่ผูกขาดการขายกับลูกค้ารายใดรายหนึ่ง

3. บริษัทมุ่งเน้นการบริการที่ดีทั้งก่อนและหลังการขาย โดยมีบริษัทอยู่มากกว่า 4 แห่ง
จากประเทศหลักๆ ทั่วโลก เพื่อให้บริการแก่ลูกค้า และสามารถเข้าถึงตลาดในท้องถิ่นนั้น
โดยทราบความต้องการอันหลากหลายของลูกค้าจากทุก ๆ แห่งทั่วโลก

4. บริษัทเน้นการพัฒนาผลิตภัณฑ์ให้ตรงตามความต้องการของลูกค้าหรือตลาดนั้น ๆ
ไม่ว่าจะเป็นรูปแบบ รสนิยม
หรือราคาที่ลูกค้าต้องการเพราะตลาดของแต่ละประเทศมีความต้องการสินค้าที่แตกต่างกัน
แต่ในบางครั้งความนิยมของตลาดนั้น ๆ ได้ขยายความนิยมไปสู่ตลาดอื่น ๆ
อันส่งผลให้บริษัทมีสินค้าที่มีความหลากหลายอยู่เสมอ

 ลูกค้าเป้าหมาย

กลุ่มลูกค้าเป้าหมายของบริษัทจะต้องเป็นกลุ่มผู้ซื้อที่มีศักยภาพในการสั่งได้ตามคำสั่งซื้อขั้นต่ำ
(Minimum Order) ของบริษัท นอกจากนี้ลูกค้าเป้าหมายจะต้องเป็นลูกค้าที่มีฐานะการเงินที่มั่นคง
เป็นลูกค้าที่มีการพัฒนาตามระบบการจัดจำหน่ายสมัยใหม่ ไม่ว่าจะเป็นลูกค้าที่ขายผ่าน Cable TV
ลูกค้าที่ขายผ่าน E – Commerce หรือลูกค้าที่เป็นกลุ่ม Special Brand เหล่านี้ เป็นต้น
ซึ่งกลุ่มลูกค้าเป้าหมายเหล่านี้จะนำไปขายต่อให้กับลูกค้ารายย่อยซึ่งเป็นลูกค้าระดับปานกลาง
ที่ต้องการซื้อเครื่องประดับอัญมณีในราคาไม่แพงมากนัก และเปลี่ยนได้บ่อยตามสมัยนิยม

 นโยบายการกำหนดราคา

การกำหนดราคาขายนั้น ได้กำหนดไว้ที่มาตรฐานเดียวกัน
แต่จะมีความแตกต่างกันตรงที่การให้ส่วนลดที่แตกต่างกันไปในแต่ละขนาดของลูกค้า
ซึ่งขึ้นอยู่กับปริมาณการสั่งซื้อของลูกค้า ลักษณะการสั่งของลูกค้า
ความต้องการการบริการจากบริษัทมากหรือน้อยลงเพียงใด รวมถึงความต้องการพิเศษอื่น ๆ เป็นต้น

 สัดส่วนการจำหน่ายจากยอดขาย ปี 2551 ในแต่ละวิธี

  %

  ---------------------------------------------- ------------ -----------
  1. ขายผ่านบริษัทย่อย                                            52.18

  2. ขายตรง                                                   46.63

  4. ขายผ่านสิทธิจัดจำหน่าย (Franchise)                            1.19

                                                              100
  ---------------------------------------------- ------------ -----------

รายละเอียดของสัดส่วนการจำหน่ายของบริษัทฯ ดังนี้

  ขายผ่านบริษัทย่อย

จัดตั้งบริษัทย่อย 8 แห่ง เพื่อดำเนินการจัดจำหน่ายเครื่องประดับอัญมณีในประเทศนั้น ๆ
สำหรับลูกค้าที่ต้องการซื้อสินค้าหรือบริการผ่านบริษัทย่อยดังกล่าว

  1) Pranda North America, Inc. / Crystaline North America, Inc. ในรัฐ
  Rhode Island

  ประเทศสหรัฐอเมริกา

  2) H. Gringoire s.a.r.l ตั้งอยู่ในปารีส ประเทศฝรั่งเศส

  3) Pranda UK Ltd. ตั้งอยู่ในลอนดอน ประเทศอังกฤษ

  4) Pranda & Kroll Gmbh & Co. KG ตั้งอยู่ในประเทศเยอรมนี

  5) Pranda Jewelry Pvt. Ltd. ตั้งอยู่ในประเทศอินเดีย

  6) Pranda Vietnam ตั้งอยู่ในประเทศเวียดนาม

  7) Guangzhou Pangda ตั้งอยู่ในประเทศจีน

  8) Primagold International Co., Ltd ตั้งอยู่ในประเทศไทย

  ขายตรง (Direct Shipment)

จัดจำหน่ายตรงไปยังลูกค้าในประเทศต่าง ๆ ทั่วโลก เช่น สหรัฐอเมริกา
กลุ่มประเทศประชาคมเศรษฐกิจยุโรป ออสเตรเลีย เอเชียแปซิฟิค และตะวันออกกลาง

ขายปลีก (Retailer)

มีการจัดตั้ง Shop และ Counter ในศูนย์การค้าสำคัญทั้งในกรุงเทพฯ และต่างจังหวัด

  ขายสิทธิจัดจำหน่าย (Franchise)

ขายสิทธิจัดจำหน่ายไปในเอเซียแปซิฟิกและตะวันออกกลาง และผู้รับสิทธิจัดจำหน่าย ดำเนินการเปิด
Shop และ Counter ในศูนย์การค้าสำคัญ ในประเทศนั้น ๆ เช่น อินโดนีเซีย ฟิลิปปินส์ ดูไบ
อียิปต์ เวียดนาม ปากีสถาน เป็นต้น
โดยบริษัทจะได้รับผลตอบแทนที่เป็นจำนวนคงที่และอัตราร้อยละจากยอดขายขึ้นอยู่กับขนาดของตลาด
(Market size) ของแต่ละประเทศและค่าใช้จ่ายของบริษัทในการลงทุน
บริษัทมีนโยบายที่จะขยายการขายแบบสิทธิจัดจำหน่ายไปยังประเทศที่ยังไม่ได้มีลูกค้ามากนัก
เพื่อที่จะให้ผู้ซื้อสิทธิจัดจำหน่ายซึ่งมีความเชี่ยวชาญด้านการตลาดในประเทศนั้น ๆ ทำการขาย
เป็นการลดความเสี่ยงและประหยัดค่าใช้จ่ายมากกว่าการลงทุนเอง

   ลักษณะของลูกค้า

  สามารถแบ่งตามประเภทของกิจการได้ดังนี้

  1) กลุ่มที่ขายทาง Cable TV รวมถึงที่ผ่าน E - Commerce เช่น QVC, Home Shopping
  Network เป็นต้น

2)  กลุ่มที่ขายผ่าน Catalogue เช่น Otto Versand, ARGOS, DANDURY MINT เป็นต้น

3)  กลุ่มผู้ผลิตที่มีแบบของตัวเอง เป็นต้น

  4) กลุ่ม Department Stores เช่น Macy, Kaufhof เป็นต้น

  5) กลุ่ม Chain Stores เช่น Signet, Ben Bridge, VENDOME เป็นต้น

 สภาพการแข่งขันภายในอุตสาหกรรม

ความผันผวนของตลาดการเงินที่เริ่มต้นจากสินเชื่อด้อยคุณภาพภาคอสังหาริมทรัพย์ หรือ Sub prime
ในสหรัฐอเมริกาเมื่อ 2 ปีที่ผ่านมา  ได้สร้างความเสียหายต่อระบบการเงิน
และลุกลามไปยังภาคเศรษฐกิจในหลายประเทศ 
ส่งผลให้ธุรกิจและอุตสาหกรรมประกาศเลิกจ้างงานจำนวนมาก 
ซึ่งมีผลโดยตรงต่อกำลังซื้อสินค้าและบริการของประชาชนที่ลดลง ทั้งในสหรัฐอเมริกา ยุโรป
ตลอดจนเอเชีย
ทำให้รัฐบาลในหลายประเทศได้ออกมาตรการต่างๆเพื่อรับมือกับสภาวะถดถอยทางเศรษฐกิจ

 
กลุ่มสินค้าอัญมณีและเครื่องประดับเป็นอุตสาหกรรมหนึ่งที่ได้รับผลกระทบจากกำลังซื้อของประชากรที่ถดถอยลงจากวิกฤติเศรษฐกิจในประเทศที่เป็นตลาดหลักๆ
โดยตลอดปี 2551 ที่ผ่านมาแม้ว่าจะยังคงมีอัตราการเติบโต แต่ก็มีการขยายตัวที่น้อยกว่าปีก่อนๆ  
โดย พบว่าสินค้าเครื่องประดับแท้มีมูลค่าการส่งออกรวม 2,390 ล้านเหรียญสหรัฐฯ
หรือมีอัตราการเติบโต 18.14 % เมื่อเทียบกับปีที่ 2551 ซึ่งมีมูลค่า 2,023 ล้านเหรียญสหรัฐฯ 
ส่วนปี 2552 คาดการว่า การส่งออกกลุ่มสินค้าเครื่องประดับแท้จากประเทศไทย มีอัตราที่หดตัว

 

ทิศทางของแพรนด้า

แม้ในปี 2552 นี้หลายประเทศจะเกิดวิกฤติทางเศรษฐกิจ 
แต่ก็มีบางประเทศที่ยังคงมีเศรษฐกิจที่เติบโตอยู่  ดังนั้นนอกจากฐานลูกค้าเดิมที่บริษัทฯ
ยังคงรักษาไว้ในสหรัฐอเมริกา และยุโรป บริษัทฯจะมุ่งเน้นการขยายตัวในตลาดใหม่ใน จีน อินเดีย
รัสเซีย และตะวันออกกลาง มากขึ้น 
ซึ่งในส่วนของประเทศจีน และประเทศอินเดียนั้นมีโอกาสในการขยายตลาดที่ดี 
เนื่องจากเป็นประเทศที่ได้รับผลกระทบทางเศรษฐกิจไม่มาก 
ประกอบกับรัฐบาลมีมาตรการกระตุ้นเศรษฐกิจภายในทำให้ประชาชนส่วนใหญ่ยังคงมีกำลังซื้ออยู่

โดยตลาดภายในประเทศจีน 
ทางบริษัทฯจะใช้ฐานการผลิตของบริษัทที่มีอยู่ผลิตสินค้าในรูปแบบที่เป็นไปตามรสนิยมของผู้บริโภคกลุ่มเป้าหมาย 
และมุ่งเน้นการขยายจุดจำหน่ายภายในห้างสรรพสินค้าภายใต้แบรนด์ของบริษัทฯ ให้มากขึ้น   ซึ่งปีที่
2551 ได้เริ่มดำเนินการแล้วที่เมืองเสินเจิ้น

สำหรับประเทศเวียดนาม นอกจากทางบริษัทจะมีโรงงานผลิตเพื่อการส่งออกแล้ว
ด้านตลาดในประเทศซึ่งได้เปิดตัวเครื่องประดับ PRIMA GOLD
และได้สร้างเครือข่ายในการจำหน่ายผ่าน 3 ช่องทางหลัก ๆ คือ  จัดจำหน่ายเองในรูปแบบร้าน
Flagship PRIMA GOLD และเคาน์เตอร์ในห้างสรรพสินค้าชั้นนำ,
การกระจายสินค้าผ่านระบบแฟรนไชส์ ซึ่งเป็นผู้ประกอบการด้านสินค้าเครื่องประดับในเมืองใหญ่
 และการร่วมขยายธุรกิจไปกับคู่ค้าเครื่องประดับที่มีศักยภาพในเวียดนาม
 ซึ่งมีช่องทางการจำหน่ายในห้างสรรพสินค้าชั้นนำในเมืองหลัก ๆ ได้แก่ โฮจิมินห์, ฮานอย,
ไฮฟง, ดานัง ฟุงเตา เป็นต้น
 โดยในอนาคตอันใกล้อยู่ระหว่างการพิจารณาขยายช่องทางการขายในห้างสรรพสินค้าอีกหลายเมือง 
ตลอดจนโมเดิร์นเทรดอีกหลายแห่งต่อไป

ส่วนตลาดในประเทศอินโดนิเซีย ซึ่งทางบริษัทฯมีฐานการผลิตเพื่อการส่งออกด้วยนั้น ในปี 2552
นี้ทางบริษัทฯจะมุ่งเน้นขยายตลาดเครื่องประดับภายในประเทศภายใต้เครื่องหมายการค้า Julia
 โดยพัฒนาแฟรนไชส์ที่มีอยู่
พร้อมทั้งขยายเครือข่ายให้คลอบคลุมพื้นที่เมืองสำคัญที่มีการเติบโตทางเศรษฐกิจที่ดี  

นอกจากนี้การขยายตลาดในประเทศอินเดียปีที่ผ่านมา บริษัทฯ
ได้มีการตั้งตัวแทนจัดจำหน่ายในภูมิภาคต่าง ๆ  และในปี 2552
นี้จะมุ่งเน้นการกระจายสินค้าให้ครอบคลุมยิ่งขึ้น

อย่างไรก็ตาม ตลาดหลักของบริษัทฯ ก็ยังคงเป็นสหรัฐอเมริกา และยุโรป  โดยทางบริษัทฯ
จะเน้นการติดตามดูแลลูกค้าอย่างใกล้ชิด นำเสนอสินค้าใหม่ ๆ ให้กับลูกค้ารายใหญ่และรายย่อย
นอกจากนี้จะพยายามหาช่องทางการจัดจำหน่ายใหม่ ๆ
เพื่อเพิ่มโอกาสทางการขายและส่วนแบ่งทางการตลาด

การพัฒนาสินค้าแบรนด์

บริษัทใช้กลยุทธ์การรุกตลาดด้วยแบรนด์ของตนเอง (Own brands) ได้แก่ Prima Gold,
Century Gold, Prima Art,  Caï,  Merii , Kroll Hearts, H.Gringoire, esse
 ซึ่งทำตลาดทั้งในประเทศและต่างประเทศ  โดยระยะที่ผ่านมาประสบความสำเร็จเป็นอย่างมาก
รวมทั้งบริษัทฯยังร่วมกันพัฒนาตลาดกับพันธมิตรธุรกิจเพื่อขยายตลาดสินค้าภายใต้ Licensed
Brand  ที่มีชื่อเสียงชั้นนำของโลกจำนวนหลายราย

โดยในส่วนการจัดจำหน่ายสินค้าแบรนด์ในต่างประเทศ  จะเป็นการนำเสนอไปยังฐานลูกค้าที่มีอยู่ 
ทั้งในภูมิภาคอเมริกา ยุโรป  และญี่ปุ่น  ตลอดจนลูกค้าใหม่รายย่อยต่าง ๆ

สำหรับการจัดจำหน่ายสินค้าเครื่องประดับในประเทศนั้น ปัจจุบันบริษัทฯ ได้จำหน่ายภายใต้ตราสินค้า
PRIMA GOLD, PRIMA DIAMOND, PRIMA ART  มีจุดจำหน่ายครอบคลุมทั้งในกรุงเทพฯ 
และเมืองหลักในแต่ละภูมิภาค  โดยในปี 2552 จะมีการบริหารลูกค้าสัมพันธ์อย่างใกล้ชิดมากขึ้น 
เพื่อเพิ่มสัดส่วนยอดขายในประเทศให้มากกว่าปีที่ผ่านมา  

แม้สถานการณ์ทางเศรษฐกิจโลกจะประสบกับวิกฤติทางการเงินอย่างรุนแรง
จนส่งผลให้กำลังการบริโภคลดลงอย่างมาก แต่บริษัทฯก็ยังคงมีความเชื่อมั่นว่า
บริษัทฯจะสามารถรักษาฐานการตลาดเดิมทั้งในสหรัฐอเมริกา และยุโรป
และเปิดตลาดใหม่ในประเทศอินเดีย จีน และรัสเซียได้ตามเป้าหมาย 
เนื่องจากบริษัทฯมีโครงสร้างการบริหารงานที่เหมาะสม  โดยมีโรงงาน 8 แห่งใน 5 ประเทศ
ได้แก่ ประเทศไทย เวียดนาม จีน อินโดนีเซีย และเยอรมันนี และฐานการจัดจำหน่ายของตนเอง
9 แห่งใน 9 ประเทศ

แนวโน้มภาวะอุตสาหกรรมและสภาพการแข่งขันในอนาคต

จากวิฤกติสถาบันการเงินทั้งในสหรัฐอเมริกาและยุโรป
แม้ว่าภาครัฐของสถาบันการเงินเหล่านี้จะดำเนินมาตรการในการช่วยเหลือทางการเงินอย่างรวดเร็ว
แต่ก็ยังไม่สามารถลดความเสียหายได้เท่าที่ควรจึงส่งผลกระทบต่อการหดตัวของเศรษฐกิจโลกอย่างหลีกเลี่ยงมิได้
ซึ่งสังเกตได้จาก ความเชื่อมั่นของผู้บริโภคลดลง การบริโภคในภาคเศรษฐกิจที่แท้จริงลดลง
การลงทุนชะลอตัวออกไปอย่างไม่มีกำหนด

อีกทั้งจากการปรับตัวของราคาทองคำและราคาเนื้อเงินซึ่งเป็นวัตถุดิบหลักในการผลิตสินค้าเครื่องประดับอัญมณีเพิ่มขึ้นสูงอย่างต่อเนื่องและผันผวนอย่างรุนแรง
ก็เป็นปัจจัยสำคัญที่ส่งผลกระทบต่อผลการดำเนินงานของอุตสาหกรรมเครื่องประดับอัญมณี
รวมทั้งค่าเงินบาทต่อสหรัฐฯก็ยังมีความผันผวนอย่างต่อเนื่องก็เป็นอีกปัจจัยหนึ่งที่ส่งผลต่อการดำเนินงานของอุตสาหกรรมเครื่องประดับอัญมณี
เนื่องจากอุตสาหกรรมนี้มุ่งเน้นการส่งออกและนำเข้าวัตถุดิบเพื่อการผลิตเป็นสำคัญ

แม้ว่าจะมีปัจจัยเสี่ยงทั้งทางด้านเศรษฐกิจโลกที่ชะลอตัว การตึงตัวสภาพคล่องในระบบการเงินโลก
ความผันผวนของราคาทองคำ-เนื้อเงิน และอัตราแลกเปลี่ยน
แต่อุตสาหกรรมอัญมณีและเครื่องประดับอัญมณีก็ยังมีบทบาทสำคัญในการส่งออกของประเทศไทย
โดยพิจารณาได้จากการส่งออกปี 2551 อุตสาหกรรมอัญมณีและเครื่องประดับส่งออกเป็นอันดับที่ 3
ของประเทศไทย ของมูลค่าการส่งออกถึง 8,270 ล้านเหรียญสหรัฐฯ

นอกจากนี้หากพิจารณาจากข้อมูลการส่งออกย้อนหลังไปประมาณ 5 ปี
จะพบว่าอุตสาหกรรมนี้มีการเติบโตเกินกว่า 10% ต่อปีมาเสมอ
นั่นย่อมสะท้อนให้เห็นว่าอุตสาหกรรมอัญมณีและเครื่องประดับของประเทศไทยมีความสามารถในการแข่งขันกับประเทศคู่แข่งได้เป็นอย่างดี

ในปัจจุบันอุตสาหกรรมอัญมณีและเครื่องประดับของไทยมีคู่แข่งที่สำคัญได้แก่ จีน และอินเดีย
ซึ่งผลิตสินค้าประเภทแรงงานฝีมือเช่นเดียวกับประเทศไทย
ดังนั้นอุตสาหกรรมนี้ของไทยต้องพัฒนาไปผลิตสินค้าที่คุณภาพสูงขึ้นและพัฒนาแบรนด์ของตนเองเป็นหลัก
ทั้งนี้เพื่อรักษาความสามารถในการแข่งขันในระยะยาว

บริษัทฯ ตระหนักถึงสภาพการแข่งขัน และมองเห็นแนวโน้มของอุตสาหกรรมฯอย่างชัดเจน
จึงได้มุ่งสู่การเป็นผู้ผลิตสินค้าเครื่องประดับอัญมณีกลุ่มกลาง-สูง (Medium-High End)
ให้กับแบรนด์ระดับโลก มาเป็นบริษัทแบรนด์เครื่องประดับอัญมณีระดับโลก (Word Class Jewelry
Brand Company) ซึ่งมีฐานการจัดจำหน่ายและค้าปลีก
กระจายไปตามภูมิภาคที่สำคัญของโลกเช่นเดียวกัน

จำนวนและขนาดของคู่แข่งขัน ส่วนแบ่งตลาด ความยากและง่าย

เนื่องจากเป็นอุตสาหกรรมที่ต้องใช้เงินทุนจำนวนมาก และใช้ประสบการณ์ยาวนาน
รวมทั้งการสร้างสัมพันธ์ที่ดีกับลูกค้าอย่างต่อเนื่อง
ดังนั้นการเข้ามาเป็นผู้ประกอบการที่มีศักยภาพในอุตสาหกรรมนี้อาจทำได้ยาก ตัวอย่างเช่น
ลูกค้าที่ขายผ่าน TV เป็นลูกค้าที่มีความต้องการในการสั่งปริมาณมากและต้องเป็นสินค้าที่มีคุณภาพ
แต่มีบริษัทผู้ผลิตจำนวนน้อยรายในโลกที่สามารถผลิตได้ตามความต้องการของลูกค้ากลุ่มนี้
ซึ่งบริษัทก็ได้รับคำสั่งซื้อจากลูกค้าที่ขายผ่าน TV อย่างสม่ำเสมอ เนื่องจากมีราคาเหมาะสม
และควบคุมคุณภาพให้คงที่ได้ตามแบบที่ลูกค้ากำหนด

อำนาจต่อรองของผู้ซื้อและผู้ขาย

บริษัทมีนโยบายกระจายความเสี่ยงโดยขายสินค้าไปยังประเทศต่าง ๆ ทั่วโลก
เพื่อไม่เป็นการยึดติดกับตลาดใดตลาดหนึ่งและจะไม่ขายให้ลูกค้ารายใดเกิน 30%
ซึ่งเป็นการลดความเสี่ยงและเพิ่มอำนาจการต่อรองให้กับบริษัท
เพราะไม่จำเป็นต้องผูกมัดกับบริษัทใดบริษัทหนึ่ง

+-------------------+--------------+-------------+--------+-----------+
| ประเภทสินค้าของบริษัท | จำนวน &      |             | ส่วนแบ  | ค         |
|                   | ขนาดของคู่แข่ง  |             | ่งตลาดข | วามยาก/ง่า |
|                   |              |             | องบริษัท | ยของการมีค |
|                   |              |             |        | ู่แข่งรายใหม่ |
+-------------------+--------------+-------------+--------+-----------+
|                   | ในประเทศ     | ต่างประเทศ   |        |           |
+-------------------+--------------+-------------+--------+-----------+
| - เครื่องประดับทอง   | แทบไม่มี / ต่ำ  | น้อยราย /    | สูง     | ยาก       |
| 24 K              |              | ปานกลาง     |        |           |
|                   | ปานกลาง /    |             | สูง     | ยาก –     |
| - เครื่องประดับอัญมณี  | ปานกลาง      | น้อย /       |        | ปานกลาง   |
|                   |              | ปานกลาง     | ป      |           |
| ระดับกลุ่มราคากลาง - | ปานกลาง /    |             | านกลาง | ง่าย       |
| สูง                | ใหญ่          | มาก / ใหญ่   |        |           |
|                   |              |             | ป      | ปานกลาง   |
| - เครื่องประดับอัญมณี  | มาก /        | ปานกลาง /   | านกลาง |           |
|                   | ปานกลาง      | ปานกลาง     |        |           |
| ระดับกลุ่มราคากลาง - |              |             |        |           |
| ล่าง               |              |             |        |           |
|                   |              |             |        |           |
| - เครื่องประดับเงิน   |              |             |        |           |
+-------------------+--------------+-------------+--------+-----------+

หมายเหตุ : เป็นข้อมูลจากผู้บริหารของบริษัท

1.  เกณฑ์ในการกำหนดความยาก/ง่ายของการมีคู่แข่งรายใหม่
    พิจารณาจากจำนวนเงินลงทุนทั้งในส่วนของวัตถุดิบ เครื่องจักร ถ้าหากใช้เงินลงทุนสูง
    และต้องการใช้นักออกแบบสินค้า
    และแรงงานฝีมือที่มีคุณภาพก็จะมีความยากในการเข้ามาดำเนินธุรกิจ

2.  จำนวนคู่แข่งของประเภทสินค้าเครื่องประดับทอง 24 K ในประเทศมีเพียงรายเดียว

 การจัดหาผลิตภัณฑ์

   ลักษณะการจัดให้ได้มาซึ่งผลิตภัณฑ์

บริษัทใช้การผลิตแบบปริมาณมาก (Mass Production) สำหรับงานในกลุ่ม Silver
ส่วนงานในกลุ่ม High & Medium ซึ่งเป็น “งานทอง” จะใช้การผลิตแบบจิวเวลรี่ชั้นสูง
ใช้ช่างฝีมือ และเครื่องจักรอันทันสมัยโดยบริษัทจะมีเทคโนโลยีการผลิตของบริษัทเอง
ซึ่งทำให้สินค้าเครื่องประดับอัญมณีออกมามีความสวยงาม ทนทาน และกรรมวิธีการผลิต
จะมีอัตราการสูญเสียต่ำ

การผลิตและการขายมีลักษณะเป็นฤดูกาล คือ ความต้องการของผู้ซื้อสุดท้าย (ผู้บริโภค)
จะมากในช่วงเทศกาลคริสต์มาสและปีใหม่ แต่ก็มิได้ส่งผลกระทบต่อการดำเนินธุรกิจของบริษัท
เพราะบริษัท สามารถควบคุม และวางแผนการผลิตได้เป็นอย่างดี ในปี 2549 – 2551 บริษัทฯ
มีปริมาณการขายแยกเป็น 4 ไตรมาส ดังนี้

  -------------- -- -------- -- ------ -- -------- -- ------ -- -------- -- -------
                    ปี 2551                ปี 2550                ปี 2549      

  ไตรมาส            ล้านบาท      %         ล้านบาท      %         ล้านบาท      %

  1                 837         27        807         25        755         24

  2                 852         27        589         18        653         21

  3                 713         23        723         23        751         24

  4                 714         23        1,067       34        975         31

  รวม 4 ไตรมาส      3,116       100       3,186       100       3,134       100
  -------------- -- -------- -- ------ -- -------- -- ------ -- -------- -- -------

   กำลังการผลิตและปริมาณการผลิตย้อนหลัง 3 ปี

[TABLE]

 อัตราการใช้กำลังผลิต

บริษัทจะใช้อัตรากำลังการผลิตให้เป็นไปตามสัดส่วนของกลุ่มผลิตภัณฑ์ (Production Mix)
ตามที่ได้รับใบสั่งซื้อสินค้าในแต่ละฤดูกาล (Seasonality)

   อัตราเพิ่มของปริมาณการผลิตตามจำนวนหน่วย

เป็นไปตามความต้องการของใบสั่งซื้อสินค้าและกำลังการผลิตที่มีอยู่

   จำนวนกะที่ผลิตได้ จำนวนกะที่ผลิตจริง

บมจ. แพรนด้า จิวเวลรี่ จะใช้จำนวนกะเพียง 1 กะ เท่านั้น
เนื่องจากวัตถุดิบเป็นของมีค่าหากส่งมอบงานระหว่างกะจะยากในการควบคุม
หากงานมีปริมาณมากและเร่งด่วน บริษัทจะให้พนักงานทำงานล่วงเวลาเพื่อเพิ่มรายได้ให้กับพนักงาน

 วัตถุดิบ และผู้จำหน่ายวัตถุดิบ (Supplier)

วัตถุดิบ แยกเป็น - โลหะ (gold, silver & alloy)

- ส่วนประกอบ (Component)

- อัญมณี

  - อื่น ๆ

[TABLE]

[TABLE]

 แหล่งที่มาของวัตถุดิบ

1.  โลหะ

    -   ทองคำ สั่งจากตัวแทนจำหน่ายจากประเทศฮ่องกง

    -   เนื้อเงิน สั่งจากตัวแทนจำหน่ายในประเทศ

    -   อัลลอย สั่งจากตัวแทนจำหน่ายจากประเทศอิตาลี

2. ส่วนประกอบ สั่งจากตัวแทนจำหน่ายจากประเทศอิตาลี และผู้ผลิตในประเทศ

3. อัญมณี สั่งจากตัวแทนจำหน่ายหรือพ่อค้าคนกลางในกรุงเทพฯ และมี
บางส่วนที่สั่งจากต่างประเทศ

4. อื่น ๆ สั่งจากตัวแทนจำหน่ายในประเทศ

เปรียบเทียบราคาทองคำ และราคาเนื้อเงิน ปี 2548 – 2551 ดังนี้

  ----------------------- -- -------- --- -------- --- -------- --- --------
  หน่วย : บาท/กรัม                                                    

                             2551         2550         2549         2548

  ราคาโลหะทองคำ              861.97       863.89       720.06       657.58

  ราคาโลหะเนื้อเงิน             12.49        15.26        12.31        8.59
  ----------------------- -- -------- --- -------- --- -------- --- --------

บริษัทจะกระจายการจัดซื้อวัตถุดิบต่าง ๆ ไปยังผู้จำหน่ายหลายรายและรักษาสัดส่วนการซื้อไม่ให้เกิน
30% ต่อราย และบริษัทมีความสัมพันธ์ที่ดีต่อกันในเชิงการค้า ดังนั้นบริษัทจะมีความเสี่ยงลดลง
หากมีการเปลี่ยนแปลง/สูญเสียผู้จำหน่ายรายนั้น ๆ ไป

-   ขั้นตอนการผลิตและเทคโนโลยีการผลิต

  ออกแบบและขึ้นพิมพ์

ฉีดเทียน & หล่อ

แต่งตัวเรือน

  ฝัง

  ขัดตัวเรือน

  ชุบ

  ตรวจสอบคุณภาพ

  เข้าคลัง & หีบห่อ

ส่งออก

กิจกรรมการผลิตของแพรนด้าจัดเป็นประเภทใช้แรงงานเป็นจำนวนมาก (Labor Intensive)
เนื่องจากเป็นการผลิตที่ใช้ฝีมือแรงงาน (Handicrafts) เป็นหลัก
ดังนั้นบริษัทจึงได้สร้างงานโดยการฝึกฝีมือแรงงานเพื่อใช้ในการผลิตเครื่องประดับอัญมณี

   ความเพียงพอของเครื่องจักรและบุคลากร

ในปัจจุบันบริษัทมีเครื่องจักรและบุคลากรเพียงพอกับการผลิตในปัจจุบัน
เทคโนโลยีสมัยใหม่นั้นช่วยสนับสนุนการผลิตให้มีประสิทธิภาพมากขึ้น
แต่ไม่สามารถมาทดแทนแรงงานฝีมือได้
เนื่องจากอุตสาหกรรมนี้เป็นกิจการที่ใช้แรงงานที่มีฝีมือเป็นหลัก

   ความเป็นไปได้ที่จะถูกทดแทนด้วยเทคโนโลยี

เทคโนโลยีใหม่ไม่สามารถทดแทนฝีมือที่ปราณีตของแรงงานคนได้
แต่อาจมาช่วยให้การออกแบบสวยงามขึ้น ละเอียดแม่นยำมากขึ้น และผลิตได้รวดเร็วขึ้น

   ความสามารถความจำเป็นและค่าใช้จ่ายในการปรับเครื่องจักรให้แข่งขันได้

บริษัทมีฝ่ายวิศวกรรมการผลิต เป็นผู้ติดตามความเคลื่อนไหวของเทคโนโลยีต่าง ๆ
ที่เกี่ยวเนื่องกับอุตสาหกรรมผลิตเครื่องประดับอัญมณี
โดยที่บริษัทจะมีการปรับเปลี่ยนเครื่องจักรและเทคโนโลยีการผลิต
เพื่อเพิ่มคุณภาพและลดต้นทุนของสินค้าอย่างต่อเนื่อง

 ผลกระทบต่อสิ่งแวดล้อม

บริษัท ไม่เคยมีประวัติการกระทำผิดต่อสิ่งแวดล้อม อุตสาหกรรมเครื่องประดับอัญมณี
จะไม่มีผลกระทบต่อสิ่งแวดล้อมเนื่องจากบริษัทจะนำวัสดุและเศษซากจากกระบวนการผลิตกลับมาเป็นวัตถุดิบเพื่อผลิตใหม่
อีกทั้งบริษัทได้รับคัดเลือกให้เป็นสถานที่ทำงาน สะอาด ปลอดภัย ไร้มลพิษ
โดยได้รับใบรับรองระดับทอง จากสำนักอนามัยกรุงเทพมหานคร ให้เป็นสถานที่ทำงานน่าอยู่
น่าทำงาน ซึ่งพิธีจัดขึ้นในวันจันทร์ที่ 17 มิถุนายน 2545 ณ ห้องประชุม ชั้น 2 ศูนย์เยาวชน
กรุงเทพมหานคร (ไทย-ญี่ปุ่น) ดินแดง

 งานที่ยังไม่ได้ส่งมอบ

ประกอบด้วยสินค้าสำเร็จรูปรอการจัดส่ง (Goods in transit) และสินค้าระหว่างการผลิต
(work-in-process)